b'\n_START_ARTICLE_\nJonas Bjerre (skakspiller)\n_START_SECTION_\nKarriere\n_START_PARAGRAPH_\nJonas Bjerre fik i 2016 bronzemedalje ved ungdomseuropamesterskabet i skak i kategorien for spillere under 12 \xc3\xa5r. I 2017 blev han ungdomseuropamester i kategorien for spillere under 14 \xc3\xa5r._NEWLINE_I 2018 fik Jonas Bjerre en delt andenplads ved danmarksmesterskabet i skak. Resultatet gav Jonas Bjerre den sidste af de tre normer, som kr\xc3\xa6ves til at blive udn\xc3\xa6vnt til International mester. Jonas blev derved som 13-\xc3\xa5rig den yngste danske internationale mester nogensinde. Den tidligere rekord havde Jonas Bjerres klubkammerat i Skanderborg Skakklub Mads Andersen, som fik titlen som 15-\xc3\xa5rig._NEWLINE_I 2019 fik han som 14-\xc3\xa5rig en delt f\xc3\xb8rsteplads ved danmarksmesterskaberne i skak. Han spillede efterf\xc3\xb8lgende omkamp om danmarksmestertitlen mod Allan Stig Rasmussen, som vandt titlen i et sudden death-lynparti. Jonas Bjerres resultat ved mesterskaberne gav ham den f\xc3\xb8rste stormesternorm. I juli 2019 vandt Jonas Bjerre en stormesterturnering i Ungarn med 7 af 9 mulige point, hvilket indbragte ham hans anden stormesternorm. Med sin tredje norm i en st\xc3\xa6rkt besat turnering p\xc3\xa5 Isle of Man i oktober samme \xc3\xa5r opn\xc3\xa5ede han stormestertitlen som den yngste dansker til dato.'